Uwong yang takut samo anjing biasonyo kemungkinan punyo penglaman dak baek samo binatang sikok ini ps dimaso kanak kanaknya. Menurut beberapo ahli di bidang kesehatan, wong yang punyo trauma saamo binatang sikok ini biso bae jadinphobia samo anjig. Biao bae pas maso keciknyo dio pernah dikejer samo anjing, atau bahkan di gigit samo anjing. Nah bahkan mingkin dak pernah mengalami dikejer atau digigit tapi amaa keciknyo dio sellau di doktrin amen anjing itu binatang yang bahayo, biso ngegigit atau nyernag manusio. Nah doktrin dari wong tuo inilah yang akhernyo ngebangun imajenasinanak tentang binatang peliharaan sikok ini. Akhernyo anak akan mikir amen anjing merupoke binatang berbahayo dan biso ngegigit.


Menurut banyak uwong penyesalan dalam hidup itu adalah tantangan paling berat dalam hidup, yo aku setuju sih samo pendapat itu. Tapi menurut aku pribadi penyesalan itu sebuah emosi yang muncul saat sesuatu terjadi idak sesuai samo yang kito harepke. Terlebih sdo kaitannyo samo waktu yang berlalu. Saat kito menyesal pasti ado raso sakit, sedih di hati bahkan kecewa dan lengen segalo diulang lagi. Bahkan ado beberapo uwong yang dak kuat samo hal yang ditanggungyo dan penyesalannyo terllau dalam smapek akhirnyo pengen ngakhiri hidupnyo. Jadinmemang sdo benernyo amen penyesalan tuh biasonyo berkaitan samo maslah berat. Jadi penyesaln dalma hidup menurut aku saat dimano hal yang idak kito harepke datang di hidup kito jadi maslah berat dan kito dak biso ngulang dengan waktu yang tebuang.


Kamu punyo niat kuliah di luar negeri, aku punyo saran sedikit buat kamu yang nak kuliah di luar negeri. Amen sekironyo kamu memang niat ado pengen kuliah di luar negeri, mulai sekarnag cubolah belajar hidup mandiri. Biar akgek dak terllau kaget nian amen tinggal dinegark uwong. Kareno emang seberat dan sesedih itu tinggal sebatang karo di neegri uwong. Belom lagi maslah ekonomi amen kamu milih negaro-negaro maju. Kamu jugo harus belajar hemat mulai sekarang. Ini aku ngomong mak ini karno pengalaman pribadia aku. Jadi aku ngajaki kamu yang punyo niat kuliah ke kuar negeri belajar mandiri, belajar hemat, dan jugo belajar bahaso negaro yang kamu tuju.


Haridarma Manoppo, juaro nasional kelas ITCC 1600 Max 2018 maseh setengah idak pecayo amen namonyo ado disebutke sebagai salah sikok uwong yang bakal dapet hadiah apartemen dari ABM Enterprise. "Emangnyo aku nian yang dapet?Aku belom dikasih tau soalnyo. Nian apo aku yang dapet apartemnyo. Aku peker wong kain yang bakal dapet apartementnyo," uji andalannyo Toyota Team Indonesia itu samo mobilinanews. Namo Haridarma termasok ke dalam 3 juaro umum ISSOM 2018 yang bakalan dapet hadiah 1 unit apartemen. Duo pemenang laennyo yang bakal dapet  apartemen lainnyo adalah juaro STC 1 dan STC 2. Siapo itu, tebak dewek lah. Selain itu, dalam rangko ulang tahun ke-25 Sentul International tesebut, promotor ABM kerjosamo dengan manajemen Sentul jugo ngasih hadiah 10 unit motor ke juaro kelas.


Dulu pas lulus sekolah SMA aku langsung keterimo kukiah diluar propinsi yang mano ngeharuske aku jauh dari keluargo aku. Pertamo mikirnyo memang antusias nian nak kuliah diluar kota, apolagi jadi budak kosan. Tapi pas hari pertamo aku jauh darinkeluargo aku malah takut kerno ngeraso dewekan. Mano dikosan masih belom ado kawan yang aku kenal sikokpun, dikampus jugo belom muali maso orientasi jadi belom kebal sikok uwong pun. Yang tadinyo antusian malah takut ngeraso dewekan dikosan. Akhernyo tetep bae sering nelpon kerumah, bair beraso ado kawan. Ditambah pulo kosna yang aku tempati banyak yang kososng kamarnyo, jadi tiap malem dak pacak tedok nyenyak aku. Takutnyo amen ado maling masuk ke daerah kosan. Apolagi bagian depan kosna aku jugo lampunyo redup nian. Hayalan aku tentang lemaknyo hidup ngekos malah berbandeng tebalek samo kenyataanyo.


Negaro kito punyo faktor geograpis yang bikin negaro kito seringvtejadi kejadian bencano alam. Bencano alam yang sempet menghebohke dulu adalah tsunami di aceh tahun 2004. Saat itu banyak wargo yang dak tau ciri ciri kejadian tsunami yang akhernyo korban tsunami banyak yang meninggal. Dari kejadian itu kito tau beberapo hal untuk kito pelajari amen tejadi bencano tsunami. Yaitu amen tejadi gempa dengan kekuatan yang sangat besak dan pusat gemapa ado di laut mako kemungkin tejadi tsunami ado. Nah jarak antara gempa samo tsunami biaos tejadi selamo jarak sejam. Selamo jarak ini kamu biso berusaho nyelametke diri di tempat tempat aman atau arah evakuasi yang sudah disedioke samo pemerintah. Ciri lain daei bakal tejadinyo tsunami adolah air laut yang surut tibo tibo setelah gempa tejadi.


Penjelasan Kamarudin yang merupoke pengacaro dari keluargo korban joshua memang bikin kaget netijen. Soalnyo diberitake pertamo kali amen joshua ditembak kerno adu tembak samo richard eliezer, disebabke joshua didugo ngelakuke pelecehan sexual ke bininyo ferdi sambo yang mano itu merupoke jendral mereka. Pengakuan pak komarudin ini bebanding tebalek dengan jalan cerito yang diakui samo sambo cs. Kamarudin ngomong amen joshua mati kerno emnag sudah direncanoke dieksekusi samo squad lamo. Bahkan dari bulan juli 2022 joshua sering dapet ancaman dari squad lamo untuk dibunuh. Tapi kamarudin dka ngasih tau apo yang ngebuat joshua diancem, tapi kamarudin jugo negaske amen joshua memang sudah meraso ketakutan dengan ancaman yang dilontarke ferdi sambo cs tesebut yang didugo squad lamo. Kamarudin negaske amen yang diucapkenyo ini merupoke fakta yang biso dio buktike dipersidangan.


Amen uwong nak mintak cerai pasti ado alesan yang bikin mintak cerai. Biasonyo pasti kareno ado kebencian yang mendalam samo pasangannyo akhernyo dak tebendung lagi, terjadilah perceraian. Tapi cerito perceraian pasien aku ini agak bedo. Dio Istri yang baek nian, dan sayang nian samo lakinyo. Tapi aku jugo kaget ternyato lakinyo mintak cerai dari dio. Dan preoses perceraiannyo lah selesai, tapi betino inj masih punyo raso sakit diatinyo, makonyo dio mutuske ke psikiater. Menurut cerito dio, Suaminyo jugo ternyato sayang nian samo dio, cumak suaminyo ternyato diponis dokter punyo penyakit Bipolar. Penderito penyakit ini biasonyo punyo emosi yang gampang berubah-rubah. Betino ini sebenernyo idka masalah samo penyakit lakinyo ini, tapi lakinyo yang dak kuat harus njingok bininyo ngadepi emosi si lakinyo ini. Si laki mintak ke bininyo untuk cerai bae dan nyuruh bininyo nyari lanang laen biar macak bahagia. Tapi masalahnyo bininyo dak biso ninggalke lakinyo. Tapi mecak dilema si bininyo ini tepakso harus setuju samo keputusan lakinyo ini, walau naympe sekarang bininyo jugo jadi melok tepukul samo perceraian ini.


Siapo yang pernah ngalami penodongan dan perampokan. Kejadian ini makin marak abe tejadi dikota kota besak. Biaso tejadi dijalan jalan yang sepi atau terminal terminal bus. Nah buat kamu yang pernah punyo pengalaman ditodong smao senjato dan dirampok, lebih baik kamu laporke kejadian itu ke polisi. Kejadian mak itu amen dak dilaporke ke polisi malah makin marak, kerno polisis di indonesia ini dkaa akn peka buat patroli ke daerah daerah yang rawan kejadian penodongan. Dengan kamu ngelapor ke kejadian penodongan, mako polisi biso tau bagian daerah mano bae yang ternayto banyak begalnyo. Dan hal itu jugo biso jadi epeingatan buat uwong yang kemungkinan lewati jalan setempat, dan polisi jugo biso ngambek tindakan untuk meminimalke kejadian permapokan dan penodongan.


Dak ngatek uwong yang beharap diselingkuhi, apolagi biso nerimo lenghianatan dengan hati ikhlas. Marah, sakit hati, dendam kareno diselingkuhi idka mudah disembuhke. Tapi demi kesehatan mental kito, dan jugo biar biso lebih bahagia ngejalanke hidup kito memang harus biso bedamai samo keadaan walau idak gampang. Yang pasti amen kamu ngalami hal mecak diselingkuhi samo pasangan kamu, silahkan luapke emosi kamu tapi dak boleh belebihan dan usahake tetep ke hal hal yang positip. Nangis dan besedih boleh tapi hidup tetep harus jalan. Amen dak biso mendem dewekan cubo ceritoke ke uwong yang kamu percayo. Trus tu kamu harus cubo untuk nerimo takdir hidup ini kareno makmanopun ini atas seizin Allah SWT. Belajar nerimo dengan ikhlas kerno hidup kito dak bergantung samo lasangan kito melainke samo Allah SWT. Banyak berdoa samo ALLAH SWT dan beserah diri. Kalo memang jalan terbaik harus bepisah yo putuskelah hubungan yang dak sehat ini.


Kegagalan merupoke bagian yang idak tepisahkan dari proses kehidupan manusio. Bahkan seringkali kegagalan dianggap sebagai pelajaran dari proses kehidupan untuk ngebentuk mental manusio biar jadi lebih kuat dalam menghadapi kehidupan. Banyak uwong uwong sukses yang terkenal yang jugo pernah ngalami yang namonyo kegagalan dalam hidupnyo sebelum dio dapetke kesuksesan besak. Mecak contohnyo, Walt Disney sebelum dio sukses dengan kartun Disney yang sekarang mendunio dio pernah gagal dan kehilangan hak cipta dari karakter kartun Oswald " the lucky Rabbit ". Tapi dio idak menyerah dan terus berusaho yang akhernyo karakter Mickey Mouse yang dio buat jadi mendunio dan terkenal nyampe sekarang. Dari situ kito biso ambek pelajaran bahwa jangan takut ngadepi kegagalan dalam hidup, yang harus kito lakuke adalah teruslah berusaha dengan gigih. Jadikenlah kegagalan hidup kito sebagai pelajaran berhargo yang dak boleh teulang lagi. Dna biso jadi dari situlah kito bakal meraih kesuksesan.


Di jaman sekarang gawean memang susah didapet, lah sudah melok tes kesano kesini tapi belom ado yang nyangkut. Kemaren ado wong yang nawari aku untuk begawe di Rumah Makan Padang dengan gaji dibawah UMR. Wong itu nelpon aku pas aku lgi nongkrong samo kawan kawan aku yang lain. Kebetulan wong yang nelpon aku ini memang kawan tongkrongan kami jugo. Pas dio nawari aku ini, belom ku iyoke kareno aku masih nunggu pengumuman ditempat laen. Nah besoknyo pas hari pengumuman ternyato aku dak lolos, akhernyo kupotoske nelpon kawna aku tadi yang nawari aku begawe di Rumah Makan padang. Kaget aku ternyato uji dio lah ado yang begawe disitu, cepet nian ujiku. Ku tanyo siapo, teenyato kance tongkrongan aku yang laen. Ujinyo kebetulan dio denger aku ditawari gawe itu, trus akhernyo dio nelpon ke  kawan aku tu untuk ngambek gawean itu. Alhasil aku dak dapet gaweannyo, aku marah ke kawan aku itu. Jangan nian kamu galak nikung kawan yo. Dibidnag apo bae, harusnyo betanyo dulu samo aku. Soalnyo memang aku belom ngambek keputusan apo apo.


Uwong tionghoa Indonesia pasti bakal marah dan tesinggung dan ngeraso dilecehke amen ditanyoi , "kau ni bangso apo?" kerno bangso kito cumak sikok yaitu BANGSO INDONESIA. Sejarah kito nyebutke di dalam sumpah pemuda tahun 1928  amen " Berbangsa satu-Bangsa Indonesia", apolagi dengan semboyan negara-BHINEKA TUNGGAL IKA , ngejadike kita satu. Uwong Tionghoa  Indonesia amen di tanyo asalnyo darimano, mereka pasti jawabnyo dari Indonesia. Amen di malaysia mereka bakal jawab wong chino dari malaysia. Kerno uwong tionghoa Indonesia banyak yang lah dak tahu lagi bahaso moyangnyo kecuali yang asalnyo riau atau kalimantan barat. Mangkonyo uwong chino malaysia galak kaget pas tau ini. Di Malaysia uwong chino bebahaso melayu patah patah/idak lancar. Mereka tebiaso makek bahaso cina dengan banyak logat. Apo lagi uwong Tionghoa Indonesia make namo asli Indonesia mecak namo jawo, sunda dan laen laen. Di Malaysia masih make namo dari leluhurnyo.


Amen di inget inget banyak nian anak anak yang idupnyo dak begitu beruntung, budka budka yang dilahirke di keluargo miskin atau bahkan budak budak yang telaher yatim piatu, atau harus ngadepi masalah perceraian wong tuonyo. Samo mecak aku yang punyo pengalaman menyedihkan ini, aku terlahir di keluargo miskin yang amen dikatoke rasonyo dak mungkin biso aku keluar dari kemiskinan kareno saking miskinnyo mungkin untuk sekolah abe dak mampu. Tapi justru keadaan mak itu ngejadike aku pekerjo keras yang dak ado pandang gengsi kugaweke galo. Dan akhernyo hasil kerjo kerasku perlahan aku biso keluar dari kemiskinan dan mulai biso hidup dengan layak. Walaupun kadnag masih tengiang mak mano rasonyo hidup saro ps masih kecik. Buat kaloan yang ado diposisi ini jangan gampang menyerah, percayo bae samo diri kalian, terus berdoa dan berusaha sekeras mungkin. Nasib tiap uwong biso dirubaj asal galak kerjo keras dna punyo sifat pejuang. Semangat buat kalian kalian yang berjuang, Masa depan ado di tangan kamu dewek.


Menurut aku walaupun aku gagal sekarang, tapi setidaknyo baik buat aku yang udah berani nyubo. Kareno banyak uwong yang selalu dapetu /kegagalan dan masih bae berani untuk nyubo sampek akhernyo dio nemuke kesuksesan. Menurut aku Kegagalan itu bukanlah akher dari segalonyo, malahan mungkin baru awal kito nak nujuke sukses. Memang sekarang rasonyo sakit, sedih dan kecewa. siapo yang dak kecewa amen impiannyo berantakan. Pasti tiap uwong pengennyo selalu ngedapetke apo yang diimpikennyo. Tapi dibalik kegagalan aku, pasti jugo kareno ado kesalahan yang aku buat. Walupun aku sedih sekarang kareno dak keterimo Beasiswa, tapi aku harus bangkit lagi untuk nyubo lagi tahun depan


Perselingkuhan merupoke momok untuk keutuhan rumah tanggo. Peselingkuhan memang bikin korban bpeselingkuhan marah dan jugo biso mancing emosi netijen khususnyo netijen betino. Memang menurut survey pernikah di Indonesia, Data nyebutke amen beberapo tahun yang lalu, Indonesia pernah jadi negaro dnegan aksis perceraian tertinggi dan penyebab paling banyaknyo kareno kasus perselingkuhan. Di taun 2018, angko perceraian nyampek 444.358 kasus, sedangkan di tahun 2020 sudah tercatat 306.688 kasus perceraian. Artinyo, rato-rato jumlah perceraian di Indonesia nyampek 25% dari duo juta pernikahan yang terjadi dalam setahun. Psikolog pernikahan Irawan samo Suprapti ( 2018 ) nyebutke amen di tahun 2018 sebanyak 56,4% daei 147 uwong, pernah belikir untuk selingkuh dari pasanganyo. Artinyo memang sebagian besar responden yang melok survey ini punyo pikiran yang mengkhawatirke untuk beselingkuh dari pasanganyo.


Amen kami njingok kawan kami besedih dihari ulang tahunnyo, lebih baek kami tanyoke dulu makmano perasaanya sebelom kamu kasih dio kejutan ulang tahun. Kareno memang wong yang sedih dak biso dipakso untuk jadi bahagia, dan belim tentu dio bakal seneng amen kamu maksoke ngasihbkejutan ulang tahun samo uwong yang lagi sedih di hari ulang tahunnyo. Makonyo dak ado salahnyo betanyo dulu tentang kondisi hatinuwong yang bakal kamu kasih kejutan ualang tahun. Soalnyo takutnyo amen pas emosinyo lagi dka baek, bukan malah bikin bahagia tali biso bikin dio marah dikasih kejutan ulang tahun. Jadi lebih baik liat kondisi dulu ua sebelum ngasih kejutan ke uwong lain.


Kebanyakan budak kecik takut samo jarum suntik, Tapi untuk kondisi budka budak tertentu, ketakutan mereka samo jarum suntik biso dikatoke phobia jarum suntik. Pobia samo jarum diartike respon atau reaksi uwong yang sangat takut bahkan kecemasan yang belebihan saat ketemu jarum mislanyo untuk cek darah atau suntik vaksin. ketakutan dna kecemasanyo dak sebanding samo ketakutan saat kito meraso terancam atau dalam kondisi bahay. Bahkan bagi beberapo uwong saking takutnyo smao sekali dak galak pegi ke jasa kesehatan mecak puskesmas atau rumah sakit. Hal ini biso dialami samo wong dewasa pulo. Ketakutan dan kecemasan yang lah seris bahkan ngebuat penderitanyo bekeringat, jantung bedegup kencang dan gangguan lainnyo.


Banjir sekarnag hampir dirasoke diseluaruh wilayah indonesia amen waktunyo dateng musim penghujan dan cuaco ekstreem. Aer yang jatuh dari langit ke sungai banyak yang mampet kerno sampah, ditambah lagi lautan di negaro kito jugo sudah mulai makan daratan. Belom lagi air pasang dari laut, yang ngebikin daerah pesiisr pantai jugo pasti banjir. Nah langkah awal untuk nanggulangi banjir ini sebenenyo biso dilakuke dari diri kito dewek. Hal yang paling mudah untuk dilakuke adalah jangan buang sampah sembarangan, apolagi di sungai, atau aliran aer laennyo. Selain itu jugo berusaho untuk idka menghaislke banyak sampah plastik yang susah diurai. Ayo mulai sekarnag kito harus slebih peduli samo lingkungan tempat tinggal kito demi kenyamanan kito besamo.


Hidup ini terus bae beputer, siang ganti malam, malam ganti siang, kadang sedih kadang senang pokoknyo begantian. Dalam hidup aku jugk pernah ngalami kegagalan, meraso sedih,dan meraso kecewa. Waktu itu aku Kuliah dijakarta merantau jauh dari dusun. Aku dulu dak diijinke buat kuliah sebenernyo smao uwong tuo aku. Tapi dulu aku ngeyakinke mereko amen aku agek idak nak ngebebani duit smaonmereka, aku mikir dijakarta kota besak aku pacak dapet gawean, jadi biso smabil kuliah sambil begawe. Tapi pas dapet sebulan kuliah, kenyataan yang aku harepkke dak sesuai. Aku ngelamar begawe dalet dari kawan aku, ternyato aku dak diterimo. Ado raso kecewa, sedih tapi jugo bingung makmano aku nak nyukuli kebutuhan aku selamo aku kuliah dijakarta ini?


Namonyo bekawan  memang ado saatnyo agek jadi uwong jauh lagi. Kawan memang idak selamonyo ado samo kito sepanjang idup kito. Kareno ujung ujungnyo kito bakal punyo kehidupan maseng maseng. Menurut aku Jadwal yang semakin sibuk samo kegiatan masing amsing lah yang agek akhernyo kito jarang ngumpul lagi smao kawna lamo. Nah aku pernah ketemu kawan lamo dak sengajo di Mall kelapo gading. Aku kaget kareno memang aku dak begitu ngenali penampilan barunyo dio yang memang jauh beda dari jaman SMA. Untungnyo dio dak marah amen aku dak ngenali dio, kareno memang ternyato dio ado pernah operasi idung. Menurutvaku wajar amen kito ketemu kawan lamo secaro dak sengajo dna ado yang dak ngenali kito, kareno memang waktu yang lamo biso bae penampilan uwong berubah.


aku merupoke betino keturunan etnis chino yang maso keciknyo tinggal di Indonesia. Pas umur aku enam tahun, anjing-anjing punyo keluarga kami dibunuh samo budak budak lanang yang tinggal di sekitar tempat tinggal kami. Anjing-anjing kami ditosok terus tu mayatnyo digeletakke di sebelah kolam dekat rumah kami. Mereka ngomong amen anjing itu binatang “haram.” Bagi banyak uwong, mungkin bae ini cumak kejadian sepele.Tapi idak buat kami, kejadian ini justru bikin maso kecik aku jadi hancur, dan pado akhirnyo, memengaruhi caro pandang aku terhadap wargo Indonesia. Sebagai wong etnis Cino Indonesia—atau lebih tepatnyo lagi, betino keturunan Cino Indonesia, aku ngerasoke kerassian wong Indonesia samo wong chino telebih lagi yang beagama kristen. Entah kebencian apo mereka sampek berbuat hal hal yang menyinggung kami sebagai wong chino.


Seminggu yang lalu pas nian mamaku meninggal kerno sakit hipertensi yang ngakibatke pembuluh darah pecah di otak. Sedih nian ngatek mama dirumah, padahal biasonyo segalo urusan rumah tanggo,mecak masak, beberes, ngurusi papa, ngurusi anak anaknyo mama galo yang ngaweke. Pas mama dak katek, jadi keraso nian keilangan. Aku jugo jadi keteteran harus ngurusi rumah smabil kuliah. Kareno aku anak pertamo yang lah besak, jadi gawean mama akhernyo aku galo yang pegang sekarang. Beruntunglah kamu yang biso mandiri sebelum waktunyo, amen mecak aku sekarang jadi keraso nian. Aku dak tau apo apao, sekarnag dituntut mandiri ngurusi diri dewek ditambah ngurusi keluargo aku. Jadi buat kawan kawan yang lain, belajarlah hidup mandiri biar agek dak syok amen sekiro dapet ujian mecak aku. Namonyo idup ngatek yang tau kedepannyo mak mano, amen wong tuo ngajari mandiri bukan berarti dio jahat, tapi emang namonyo kenyataan idup memang mak ini. Jadi mulailah belajar ngurusi diri dewek dari sekarang.


Video betino yang ketakutan dikejer samo anjing viral di media sosial. Betino itu memanbg tejingoo dikejer samo anjing warno item, Dio lagi bareng kawan kawannyo, tapi entah ngapo dio dewekan yang dikejer anjing. Dio pun langsung manggil polisi yang keberulan ado disekitar situ, dio lari ke arah polisi dan tibo tibo nyungsep ke tumbuhan bongsai di pinggir jalan. Kawan kawannyo malah ngetawoi dio, dio ditolong samo pak polisi. Wargonet yang njingok video itu banyak yang bekomentar, mulai dari meraso kasihan sampek ngeraso lucu. " Yaallah kasian nian mbanyo " uji salah sikok wargonet. " oyy kawannyo jahat nian malah ketawo-tawo" bales yang laennyo.


Kematian memang hal yang paling menyedihkan di dunio ini. Banyak uwong takut matinkareno takut bepisah samo uwong yang mereka cintoi. Kehilangan uwong yang dicintoi jugo pasti lebih sedih, ketika uwong yang kito cintoi meninggal dunia pastilah kito ngeraso terpukul, ngeraso kehilangan. Menurut aku Bersedih boleh boleh bae dan masih wajar, tapi amen kito bersedih yang berkepanjangan itu malah merusak kehidupan kito. Jadi hal yang paling bener dilakuke amen kito kehilangan uwong uang kito cintoi kareno ditinggal mati misalnyo. Bersedihlah secukupnyo bae, kareno memang sedih pasti kareno wong yang kito sayangi pegi untuk selamonyo. Tapi kito yang masih hidup ini harus terus ngejalani perjuangan hidup, dan ado wong lain yang butuh kito untuk biso kuat. Jadi secukupnyo bae meratapi kesedihan kareno keilangan uwong yang kito cintoi, seteah itu kito harus semangat lagi buat nato kehidupan kito selanjutnyo.


Bau amis biso bae teajdi di makanan makanan busuk mecak ikan busuk atau makanan laen yang sudah dak seger lagi. Bau amis pastinyo bakal ngebingin beberapo uwong ngeraso jijik, mual dan pengen muntah. Bau amis biso bae memicu reaksi negatif jntuk indero penciuman kito. Bau amis jugo biso jadi sebagai tando dari makanan yang sudah kotor atau busuk dan sudah dak higienis buat dikonsumsi. Memang bau amis pastinyo menganggu nian, dan makanan yang sudah bebbau amis memang dak boleh dikonsumsi kerno biso bae mengandung bakteri, virus atau kuman yang biso nimbulke berbagai macam penyakit. Jadi wajar aemn meraso jijik ketike nyium bau amis.


cerito ini bukan cerito kegagalan aku, Ini cerito kegagalan perniahannyo wong tuo aku. Tapi sebagai anak mereka, aku jugo ngeraso amen hidup aku jugo gagal padahal aku belom mulai apo apo. Kesedihan yang aku raso akreno perceraian mama samo papa aku ninggalke bekas yang dka biso sembuh, ninggakke kepahitan yang dak katek penawarnyo. Sering betanyo ngapo harus terjaid di keluargo aku? Dan ngapo jugo harus terjadi saat ini? saat aku masih belom ngerti apo-app, saat aku masih butuh mama samo papa yang lengkap. Aku dak tau jawabannyo, yang aku tau cuma kesdihan, gelisah samo maso depan aku dewek. Mungkin mama samo papa ngeliat aku baek baek bae , tapi aku sakit, perih dan kecewa. Aku ngeraso gagal, hidup aku bakal gagal, hidup aku dak akan samo dnegan anak anak lain. kebahagiaan aku sudha berenti nyampek disini bae.


Nginjak kotoran binatang merupoke pengalaman yang dak menyenagkan dan menjijikan buat banyak uwong. kotoran binatang mengandung bahan bahan yang dianggep kotor dan idak bersih mecak tai, aer kencing, dan bahan bahan laen yang diahsilke oleh aktipitas metabolisme tubuh hewan. Amen pa nginjak kotoran binatang, ado kemungkinan amen bahan bahan jni melekat samo sepatu, sandal atau bahakn kaki telanjang kito dan ngebawa bau yang dak sedep dan jugo bahan bahan kotor laen ke lingkungan sekitar yang kito lewati. Selaen itu puko, kotoran binatang ini biso ngebawa banyak kuman, virus bahkan bakteri berbahayo yang biso ngeganggu kesehatan manusio. Itulah pentingnyo kito cuci tangan dan ngebilas alas kaki kito yang sudah minak kotoran binatang tadi.


semakin kito menjadi dewaso, tekadang pikiran kito melayang nginget nginget kehiduoan pas maso kecik kito. Tiap uwong dewasa pasti punyo pengalaman maso kecik, dan pengalaman pas masih kecik memang agak susah dilupoke. Mungkin dari kebanyakan kito ngerasoke maso kecik yang kurang bahagia. Maso kecik yang kurang bahagia ini biasonyo masih nyisoke perasaan paot nyampe kito besak. Nah buat kawan kawan yang masih nyimpen raso sakit kareno pengalaman pit di maso keciknyo dan dak tau nak ngelampiaske ke mano. Kito ngadoke siko wadah untuk curhat dengan nyembunyike identitas kito. Kamu biso curhat dan biso didengeri smao ahli psikologi. Dateng bae besok ke kampus ITS untuk melok acaranyo. Jangan nyampek lupo ya, kepaitan dalam idup memang harus di lepaske, ayo semangat mencubi besok di cara kami ya.


Menurut aku pribadi kareno aku punyo pengalaman samo budak broken home yang uwong tuonyo bercerai. kebanyakan dari mereka tuh sebnernyo punyo trauma besak, mereka jugo ngerso idup mereka ancur dak biso utuh lagi. Dan kebanyakan dari mereka mgelampiasle ke hal hal yang negatif, mereka selalu alesan amen mereka dak perlu idup dengan baek kareno dunio ini dak adil samo mereka. Aku biaso nangani anak anak mak ini, memang tejingok nian kesedihan dihayinyo, raso kecewa yang dalam. Jadi menurut aku kito sebagai manusio dewaso harus betanggung ajwab samo langkah yang kito ambek, amen memang nak nikah tolong komitmen lah, jangan nyampe ngorbanke anak garo garoa do perceraian.


Pernah kejadian waktu aku nk legi anek gunung samo kawna aku ke daerah gunung salak. Nah karenonkami dka ngatek kendaraan pribadi akhernyonkami naek bus umum. Kami naik bus dari terminal kampung rambutan ke arah bogor. kejadiannyo siang siang aku nyampe dukuan di terminal kampung rambutan. Aku amsih nunggu tigo kawan aku yang laen dateng, tapi kareno aku kebelet pengen kencing, laju aku pegi ke toilet. Toilet di terminal memnag dibagian belakang jauh dari keramean, agak ragu waktu itu nak kencing. Aku pikir apo nunggu kawan aku dateng bae, tapi lah kebeelt nian. Akhernyo aku masuk wc langsung kencing, setelah kencing aku keluar wc trus jingok ado duo budak tanggung jalan ke arah aku. Dio ngomong keras nian mintak hp aku, aku yo dak galak lah. Pas aku nolak, sikok dari mereka ni ngeluarke piso ditodongkenyonke aku. Kareno aku takut aku kasih bae hp ku.


Tetanggo aku kabur dari rumah kerno rumahnyo seeing didatengi tukang nageh utang dari bank rentener. Setiap hari wong yang nageh utang itu datemg kerumahnyo tapi tetanggo aku ni nyumput didalam rumah. Jadinyo tumang nageh utangnyo ini galak tereak tereak didepan rumahnyo sampe ngeganggu tetanggo sampeng kanan kiri. Nah kerno sering nian memang dan banyak yang dateng, mecaknyo dio minjem ke banyak tempat. Akhernyo tetanggo aku ni maluan, dan dio balek kerumah wong tuonyo. Jadi sekarang amen ado penageh utang dateng kerumahnyo cumak ketemu samo lakinyo bae. Dan lakinyo ngomong ke tukang nagih utang amen bininyo lah pegi minggat dak tau kemano. Padahal sebenernyo lakinyo tau amen bininyo balek ke rumah wong tuonyo.


Saat datang waktu mudik, memnag banyak nian beberapo lembago pemerintah atau bukan pemerintah yang ngadoke mudik gratis buat wargo yang nak balek mudik. Salah sikok pemudik yang benamo Sulastri, dio rencano mudik bareng samo anaknyo. Tapi mecak lagi kebo apes, dio malah ketinggalan bus untuk mudik gratis. Mano lagi bus itu ternyato bua terakhir yang diaiapke untuk mudik gratis. Dio kaget pa dareng ke terminal ternyato bus yang nak dio naeki kah berangkat sejam yang lalu. Memang busnyo berangkat tepat waktu, sedangkan dio ngiro buanyo bernagkat telat. Soalnyo sepengalaman dio ditaun taun sebelomnyo memang harus ngantri untuk naik ke dalem bis dan itu butuh waktu yang lamo. Dio idak nyalahke penyelenggara bis gratisnyo, dio memang meraso ini kesalahan dio dewek kareno salah perkiraan. Ditambah jugo barang dio yang banyak jadi butuh wkatu lebih untuk pekingnyo.


Dalam kehidupan betetanggo kito memang harus biso saling menghargoi sikok samo laennyo. Banyak memang kejadian tetanggo yang saling beributan kerno keegoisan maseng maseng uwong. Nah tekadnag hal sepele bae biso beakibat fatal, mecak contohnyo dikomplek kami tinggal ini ado tetanggo yang punyo bisnis ayam potong di rumah. Dengan adonyo bisnis ini alhasil rumah dan sekitar jadi bau amis kerno limbah pembuangan aer bekas potong ayam tesebut. Nah makmanolah cubo kamu harus biso bebisnis tapi jugo harus biso punyo etika. Bayangke bae siapo yang dak jijik amen tiap hari harus nyium bau amis padahal kito sudah ngejago lingkungan rumah kito sangat bersih, tapi abu amis tadi datemg dari rumah tetanggo. Nah kam hal mak ini harus lebih diperhatike lagi. Kerno makmanopun  bisnis ayam potong dak boleh ditaroh didalam komplek perumahan. Nah buat kamu yang nak muali bebisnis cubk diperhatike lagi bisnis kamu itu biso ngeganggu lingkungan sekitar tempat kamu bisnis apo idak.


Amen kamu punyo kedemasan berlebihan disaat saat yang dka disangko sangko dna dak ado sebab pemicu ketakutan kamu, kemungkinan kamu punyo gangguan kecemasan yang lebih condong ke serangan panik. Mungkin duli kamu punyo trauma kejadian yang nyebbake kamu panik berlebihan yang tanpo kamu sadari trauma ini kamu rasoke lagi walaupun lagi dak ado disutuasi itu. Jadi semacam behalusinasi dna akhernyo kamu teseang dengan kecemasan dan ketakutan. Nah buat kamu yang punyo gangguan mental mak ini, sebaiknyo segero bae diterapk walaupun memnag amsih belom terlalu parah biso jadi lamo kelmaoan serangan panik kamu biso muncul lebih sering dna biso ngeganggu kesehatan organ tubuh kamu terutamo jantung. Nah ayo sehgerolah perikso ke diri kami, dan cobalah dengan terapj untuk ngilangke serangan panik serta gangguan kecemasan yang kamu rasoke.


Keluargo berencano merupoke anjuran yang idak diwajibke dari pemerintah. Tapi kenyataanyo masih banyak rakyat indonesia yang idak nerapke keluargo berencano. Di tengah wargo indknesia ini ado semboyan banyak anak banyak rejekinyo, memang kelahiran anak tuh pasti ado bae rejekinyo. Tapi maksud dari pemerintah ini, amen bumi kito sudah mulai terlalu banyak manusio mako banyak pulo masalah yang bakal dihadapi negaro. Jadilah pemerintah  uat program Keluargo berencano biar biso menekan angko kelahiran bayi. Keluargo Berencano yang dicanangke pemerintah ini nganjurke untuk punyo duo anak bae lah cukup. Kaka aku yang baru bae lahiran jugo ngomong kalo duo anak bae sudah cukup, menurut dio jaman sekarang banyak anak mako banyak pulo tanggung jawabnyo. Yang berat bukan masalh rejekinyo, tapi tanggung jawab moral untuk negbesake anak itu yang berat. Dan duo anak itu lah  cukup buat rumah jadi bahagia, apolagi dapetnyo anak lanang samo anak betino. Sambil nimang nimang anaknyo yang baru lahir, kaka aku ngajak ke para ibu ibu buat melok keluargo berencano bae. Kareno program pemerintah ini memnag bagus di terapke di indonesia.


Pernah ngedenger khutbah tentang sakaratul anak yang sangat berbakti samo uwong tuonyo. Keajaiban itu datang saat budka itu menghadapi sakaratul mautnyo. Di kisahke saat itu si budka tebareng sakit tapi ibunyo ado diruangan laen. Ibunyo dka tego njingok keadaan anaknyo yang sakit. Si anak terkenal sebagai anak yang berbakti smao ibunyo. Di saat sakaratul mautnyo, si anak teriak teriak manggil ibunyo, tapi ibunyo dak kunjung dateng kerno terllau sedih ngeliat kondisi buah hatinyo tebaring sakit. Si anak minta tolong ke uwong disekitar dio untuk manggilke ibunyo, kerno dio nak minta ihin sesuatu. akhernyo uwong yang bawa pesen anaknyo tadi pegi ke ibunyo dan nyuruh si ibu untuk nemui anaknyo. Si Ibu akhernyo begegas nemui anaknyo, dan keajaiban itu dateng. Anaknyo tampak ngeluarke keringet yang tejingok mecak mutiara, dio senneg njingok ibunyo. Diopun langsung ngomong " bu, apo ibu jingok ado betino cantik nian luar biaso lagi ngelamar aku untuk jadi milik dio? aku nak mintak izin dulu samo ibu amen sekironyo aku boleh hidup smao dia" itulah keajaibannyo disaat sakaratul mautnyo lanang ini malah dipertmehke samo betino surgo yang bakal jadi kekasihnyo.


Apo kamu amsih ngeraso takut amen nak dioperasi? Wajar emmang ngeraso takut saat dioperasi, tapi tau dak kamu amen namonyo operasi ado yang namonyo dokter anastesi yang mastike kamu dka akan ngerasoke sakit saat kamu lagi di operasi. Secaro garis besaknyo, dokter anastesi punyo tanggung jawab ngasih pelayanan persiapan sebelom operasi, saat operasi lagi bejalan, samo setelah operasi selesai. Dokter anastesi jugo yang nentuke pengobatan untuk nyegah dan ngilangke raso nyeri pasien baik dalam prosesur operasi atau dengan kondisi penyakit tertentu. Selain itu jugo dokter anestesi jugo yang bakal nangani keadaan darurat, termasuk tindakan buat apsien kritis atau yang dalam perawatan.


Gempa yang tejadi di kabupaten cunjur pas sabtu pagi itu banyak rumah yang roboh. Menurut wargo cinajur, pas gempa tejadi memang ngatek peringatan, jadinyo pas jam pagi itu malah ado bebeapo uwong hang amsih ado didalam rumah. Sebagian yang ado didalam rumah jadi korban runtuhan, sedangkan yang berhasil keluar dari tumah sekarnag ngungsi ke tendo pengungsian. Menurut mereka tempat teraman untuk tedok sekarang cumak di tenda pengungsian, mereka dak bernai balek ke rumah mereka masing amsing kareno memang gempa susulan amsih banyak tejadi. Yang mereka takutke amen gempa susulan yang tejadi biso lebih besak dari gempa seblumnyo. Mereka jugo masih nyari kerabat mereka yang selamat, dan belom dpt kabar amen adonkeluarho yang jadi korban.


Kejadian hamil tibo tibo trus melahirke di dusun sukapura, Kecamatan Cidaun, Cianjur Jawa barat memnag merupoke kejadian aneh yang dka masuk diakal. Kejadian yang nimpo bu Siti Zainah ini memang ngebuat kaget wargo, bukan bae wargo tapi bu Siti Zainah jugo kaget kareno dikatoke lagi hamil dan siap melahirke. Menurut bu Siti Zainah dio memang dak ngeraso hamil karneo ngatek ciri ciri kehamilan di dio. Tapi dio kaget pas tibo tibo perutnyo besak dna keluar darah dan diomongke amen dio harus lahiran hari itu jugo. Menurut pendapat beberapo pakar kesehatan kejadian yang dirasoke samo bu Siti Zainah ini memang biso terjadi walau memnag dka mungkin. Dalam dunio kesehatan biaso disebut hamil samar " Cryptic Pregnancy". Dijelaske dalam dunio medis, hamil samar tuh kondisi dimano ibu hamil idak nyadar amen dio lagi hamil dan baru tahu amen dio hamil pas deket waktu ngelahirke.


Wong yang paling berhargo dalam hidup aku adolah mamaku. Mama sellau jadi panutan buat aku. Apopun yang mama harapkan dari diri aku, aku selalu berusaho untuk menuhinyo. Tapi sayamg masalah jodoh aku idka galak nuruti omongan mamaku. Aku ngeraso amen kehidupan aku kedepannyo aku lah yang berhak menentukenyo. Dan hal ini lah yang ternyato bikin mama aku kecewa. Bahkan kecewa berat nian samo aku, betino yang kunikahi memnag dak sesuai dengan kriteria mama. Tapi disisi laen aku nheraso betino yang aku pilih adalah wong yang paling tepat ngedampingi aku. Walaupun mama ngeraso kecewa, aku sebagai anak cumak biso minta maaf sampe suatu saat mama biso nerimo keputusan hidup aku ini.


Nah mecak yang sudah dijelaske tadi, amen dampak negatif dari kejadian bullying dimaso anak anak bukan bae bedampak buruk buat korban tapi jugo buat pelakunyo. Kok biso? Yo bayangke bae amen mereka tebiaso menindas wong lain dari maso keciknyo mereka, dan hal ini dak diketahui smao uwong dewasa dan idak pernah distop atau dilarang. Mako biso bae karakter anak yang galak ngebully ini jadi bener bener dijiwai samo sang anak. Biso jadi anak pas dewasanyo jadi wong jahat, jadi tukang palak, penindas dikantornyo, punyo sifat licik, dan laen sebagainyo. Tentu bae sebagai wong tuo kito dak galak anak kito tumbuh jadi wong yang mecak itu kan? nah ayo kito lebih perhatike anak anak kito dirumah maupun disekolah. Walaupun disekolah ado guru, tapi akhlak anak tetep tanggung jawab wong tuo untuk ngebentuknyo.


Kemaren sempet ado video viral budak lanang masih kecik lagi marah marah ditelpon sambil minum es. Dari percakapan yang didengerke sih mecaknyo budak kecik ini lagi marah samo ceweknyo garo garo diselingkuhi. Dio marah marah ditelpon ngaku saket ati samo si cewek, lebih lucunyo lagi dio jugo ngomong amen si cewek jangan mutuske dio. Dio mintak samo ceweknyo untuk bejuang besamo samo, kateno dio masih cinto smao cewek itu. Yang bikin lucu dio marah marah pas minum es teh, setelah es tehnyo abes dio jadi takut dipotoske samo ceweknyo. Sebenernyo agak miris sih budak kecik becewek cewekan mak itu, tapi kejadian itu malah bikin lucu. Diposting ulang jadi meme samo beberapo uwong, Ado yang ngomong es teh jadi sumber kekuatan budak itu untuk marah marah.


Buat kawan kawan yang masih sedih kareno dak lolos SBMPTN, jangan kecewa tapi cubo belajarlah dari kesalahan. Aku nyoba SBMPTN nyampe tigo kali, duo kali ditolak dan sekali ini diterimo. Memang dak nyalahke amen ado sebagian dari kito lah belajar mati matian nian tapi masih bae ditolak. Tapi sebenernyo untuk lulus SBMPTN itu bukan perlu belajar bae, tapi ado trik khusus yang harus kito rencanoke sebelum kito daftar. Jadi saat pendaftaran kadnag banyak dari kito yang ngasih berkas dak lengkap, nah ini jugo salah satunyo faktor kito dak lulus. Trus tuh kito dak biso ngukur kemampuan kito samo passing grade yang diminta smao jurusan yang kito pilih, ini paling penting. Kito harus tau kemampuan kito dengan caro melok try out soal soal lamo SBMPTN dari situ kito biso liat kemampuan kito cocok di jurusna apo kampus apo. Jangan maksoke nak kuliah ditempat begengai yang kitonyo dak mampu menuhi passing gradenyo.


Hari pernikahan aku memang hari yang dka biso aku lupoke, Mokasih untuk seluruh kawan kawan, sanak sodaro, dulur dulur, untuk tim dari RHul wedsing yang top markotop. Mokasih sudah ngasih hari special aku ini jadi indah, khidmat trus meriah pulo. Memang Rahul wedding ni Wedding Orgenizer paleng top dijakarta. Idak nyesel make jasa mereka buat hari terindah aku. Aku bahagia nian, dan dak biso lupo dari acara resepsi pernikahan aku kemaren. Amen kato wong jaman sekarnag ni masih sush nak move on. Buat yang nak nikah lagi nyari nyari WO aku rekomendasike ke Rahul wedding galo, banyak paket nikah yang biso kalon ambek, biso disesuaile samo budget penganten. Tapi tetep hasilnyo memuaskan, makananyo jugo lemak lemak, dekornyo cantik pokoknyo top. Langsung bae ke Rahul Weeding yo buat calon penganten yang masih nyari nyari WO.


Aku dulu sering ditinggal mama papaku pegi dinas keluar kota. Dulu pas masih kecik aku galak dititipke ke rumah nenek. Tapi pas lah SMA aku galak ditinggal dewekan dirumah. Aku memang punyo hobi nonton pilm horror, jadi uji mamaku pilm horror itu yang bikin aku sering ngeraso takut amen ditinggal dewekan dirumah. Jadi mamaku nyuruh aku untuk ngurangi nonton pilm horror. Dan menurut mama ku saat takut aku disuruh bedzikir bae dan baco ayat kusi. Jadi semenjak diaksih tau mau mak itu, bener aku dka pernah takut lagi. Cuma yang aku takutke adalah amen ado maling dirumah kamiz. Untuk itu aku bisonyo ngunciin pintu pintu sebelum maghrib. Menurut aku tips dari mamaku ini memang bener dan aku sekarnag dak pernah ngeraso takut lagi.


Kasus penembakan ajudan ferdi sambo yang benamo joshua masih begulir dipesidangan. Menurut fakto pesidangan terbaru ternyato kronologj kejadian yang tejadi di rumahnyo ferdi sambo sudah diseting samo ferdi sambo sebelumnyo. Beberapo saksi yang merupoke rekan dan anak buah ferdi sambo yang besaksi kalo mereka disuruh smabi untuk make kronologi yang sudah dibuat sambo untuk BAP pas di kantor polisi. Bahkan beberapo rekan dan anak buah ferdi sambo yang terlibat ini ngaki amen mereka cuma nuruti perintah ferdi sambo dan mereka diancam smao ferdi sambo. Mereka galo takut samo ancaman ferdi sambo sehinggo mereka meloki akur kronologi yang sudha disipake samo ferdi sambo. Keterangan paro saksi ini semakin memojoke kondisi ferdi sambo sebagai tersangko dan tuntutan berupo pembunuhan berencano.


Duo kelompok wargo telibat bentrok sikok samonlain dikarenoke kesal dan marah antrean diserobot pas lagi beli aer minum didaerah cipinang muara, Jatinegara Jakarta Timur, Jumat (7/8) Malam. Aksi bentroknyo wargo yang saling sernag itu beredar di sosial media. Awal mulonyo duo uwong ini smao samo lagi ngantri minum, tibo tibo sikok uwong itu pwgi bentar tapi ngasih tando untuk antrianyo. Tapi wong yang pegi ini memang terllau lamo jadi pas giliran dio dipanggil panggil dak ngatek uwongnyo. Akhernyo uwong yang sikoknyo maju duluan kareno kan dak nongol nongol wong yang pegi tadi. Abes tu ternyato nongol wong yang pegi tadi, dio marah marah sambil ngomel dak terimo kareno menurut dio antreannyo diserobot. Kerno dio dak terimo dan marah makin menjadi jadi dio pegi dari tempat situ, dan balek lagi sambel bawak rombongan kawan kawannyo. Nah pas itulah akhernyo bentrok samo wargo setempat jugo.


Buat kamu kami yang ngeraso sering marah marah tanpo sebab, trus pengen ngilangke kebaisan buruk ini, kamu harus tau dulu alo penyebab dari kamu galak marah marah tanpo sebab ini. Amen kamu marah kareno kamu ngeraso depresi atau stres yang bakal sekironyo ngeruska kesehatan mental kamu harus cepet cepet cari bantuan ke psikolog. Tapi amen kamu memnag lunyo sifat dasar pemarah dna dak katek gangguan mentlamlainnyo ado beberapo tips untuk biso ngontrol raso marah kito. Cubo lah untuk mengekspresike raso marah dengan nyanyi, melukis atau hal hal positip lainnyo yang kami senengi. Trus jugo biso dengan caro nguranginpikiran likirna negatif samo uwong lain.


Hari pernikahan merupoke momen yang sakral dan pastinyo bakal diinget sepanjang maso samo sipengantenyo. Mako banyak uwong yang pengen hari spesialnyo ini dirayoke dnegan spesial pulo. Berbagai macam uwong ngerayoke pesta pernikahan dengan pesta yanv meriah smape ke permsta yang sederhana. Tapi sebenernye bukan masalah pestanyo, tapi momen bahagia besamo keluargo tercinta, dan jugo yang paling lenting adalah komitmen dari keduo pihaknpenganten yang bejanji untuk hidup besamo smape ajal memisahkan. Tapi kebanyakan dijaman sekarang ini banyak uwong yang terlalu fokus untuk ngerayoke pesta pernikahan semeriah mungkin, tapi nyatonyo pas ngejalani tumah tangga mental mereka idak sekuat itu. Jadi banyak pernikahan yang beakher dak bahagia. Tapi jugo bahkan ado yang ngerayoke pesta sederhana tapi biso ngejalanke rumah tanggo yang bahagia walau banyak masalah yang dilewati. Jadi kebahagian dari sebuah pernikahan idka serto merto diukur dari seberapo megahnyo pesta yang kamu buat, tapi seberapo kuatnyo mental kamu untuk ngejalani kehidupan perkawenan ini. Kebahagiaan sejati dihari pernikahan itu tergantung samo kesiapan mental kito dalam mengarungi kehidupn rumah tangga yang bakal banyak maslaah.


ado Wartawan yang dijemput samo polisi secaro pakso, trus tu diperikso tanpo didampingi kuaso hukum, dan selesai diperikso dio langsung dipenjaroke di rumah tahanan Mapolda. Wartawan itu benamo Asrul yang ditahan kareno dugaan pencemaran namo baik oleh Farid karim judas dikarenoke tulisan arul yang disebarke ke media tentang kasus dugaan korupsi oleh si Farid. Kasus ini sebenernyo dak adil buat si Asrul. Amen dijingo dari segi  kacomato pakar hukum, dengan menjaroke asrul merupoke sebuah ketidak adilan yang dilakuke polisi samo Wargo Negaro Indonesia. Pasalnyo tulisan yang dibuat smao arul itu merupoke produk karyo jurnalistik yang semestinyonpenyelesaian kasusnyo idak secaro hukum pidana melainke diselesaike lewat dewan Prs.


Buat yang baru belajar make Instagra, dan punyo jiat jadi konten kreator, aku punyonpenjelasan sesikit tentang tato caro bikin konten di Instagram. Kito jangan sampe ngaku ngaku konten uwong lain sebagai konten kito, kareno biso jadi agek biso dituntut kareno sudah melanggar hukum hak cipto. Nah tapi amen kamu cuma ngerepost samo ngasih keterangan kredit si yang punyo konten biso jadi mereka bakal nganggep kami seneng samo kontennyo dan berusaho untuk disebarke. Amen mak ini mungkin dak bakal bikin yang punyo konten jadi marah. Tapi amen masang video punyo wong lain tanpo kredit akun yang ngebuat konten itu, trus diakui punyo kito, ini yang bahayo kareno ngelanggar hak cipta yang dilindungi smao negaro.


Ini cerito aku baco di threed twitter uwong yang dak galak disebutke namonyo. Dio cerito amen dio gay, trus dio nyembunyike identitasnyo selamo ini dari keluargonyo. Kareno dio tuh berasal dari keluargo tepandang, bapak dio punyo pesantren terkenal di dusunnyo, trus mamaknyo jugo guru madrasah. Selamo ini dak ngatek yang tau amen dio  gay, sampek akhernyo dio nak ditaarufke samo cewek pilihan bapaknyo. Awalnyo dio masih nerimo tawaran bapaknyo dan dak berani nolak. Tapi pas semakin deket ke hari pernikahan dio, dio dak kuat amen nak nyembunyike ini teros terosan. Akhernyo dio ngomong samo calon bininyo amen dio gay. Trus calon bininyo kaget akhernyo ngebatalke dan cerito ke pihak lanang. Balak samo mamaknyo lanang itu kecewo berat dan malu, akhernyo si cowok dak dianggep lagi keluargo dan sekarnag dio hidup dewek di luar negeri samo cowoknyo.


Kanker masih jadi momok penyaket yang paleng ditakuti samo uwong. Dan gejalo penyakit ini memang kadang idak tejingok atau dak teraso samo penderitanyo. Nah kejadian ini jugo dialami samo kawan aku, Dio idak taubkalo selamo ini dio mengidap kanker lidah. Awalnyo dio memang ngeraso sering sariwan dilidah, tapi dak miker aneh aneh dio cumak meker itu sariawan biaso bae. Kareno memang setiap uwong biaso keno sariawan, penyakit sariawan ini idak terlalu beken uwong khawater belebih. Tapi siapo yang tau amen sariawan ini ternyato gejala awal dari kanker lidah. Memang sariawannyo idak biaso, dio biso keno satiawan terlalu sering nian. Akhernyo dio kedokter dan ternyato memang uji dokter dio keno kanker lidah. Itu bikin dio kaget sekaget kagetnyo. kareno dik samo sekali idak nyangko sariawannyo itu merupoke tando gejala awal daei penyakit kanker.


keno prank yo pasti kaget lah. Sekarang nih memang lagi viral viralnyo konten konten tentang ngeprank. Banyak beberapo contoh yang ku tonton di youtube ngeprank uwong yang lagi beaktivitas di sungai, diprank samo kedatangan buayo. Buayo memang bukan buayo nianan, tapi wong yang diprank kaget ngeraso itu buayo nian. Alhasil lari kocar kacir yang keno prank. Menurut aku hal mak ini malah ngebahayoke, biso bae ado korban garo garo prank mak ini. Menurut aku amen wong yang diprank belari trus tepeleset kebentur batu palaknyk biso fatal. Biso jugo nyebabke kematian, tapi percuma kito komen jugo malah dak digubris samo wong yang buat konten. Menurut aku komten prank yang mak ini berbahaya dan beresiko kematian.


Dulu pernah aku ado diterminal bus, kerno kebelet aku harus pegi ke toilet umum. Belom aku masuk toilet, sekitar 100 meter lah sudha tecium bau dak sedep yang sebenenryo bikin aku ngeraso jijik. Toiletnyo memang jorok nian, pas aku masuk kujingok bahkan dak ngatek aernyo. Kemungkinan wong yang ketoilet dak cebok dan dak disiram. Aku jingok lantainyo jugo basah warno kuning-kuning mecak pipis uwong. Dan aku dak berani njingok kedalem klosetnyo, kerno kemungkinana ado tai yang ngambang. Akhernyo aku nunggu bisku jalan dan milih pipis didalam bis bae . Tapi dari kejadian itu aku sadar amen tempat umum itu harus kito jago samo samo, apolagi toiletnyo itu hal penying nian.


Tingkat kecelakaan dijalan rayo yang tejadi samk kendaraan bemotor memang meningkat. Hal ini biso jadi kareno faktor kurang patuhnyon pengendaro kenderaan bemotor ini samo aturan lalu lintas yang diberlakuke. Tapi idak sedikit jugo dikareno keadaan kendaraan yang idak sehat mecak rem blong. Nah untuk menghjndari dan mengurangi tingkat kecelakaan lalu lintas, memang sudah sebaiknyo kito sebagai pengendaro kendaraan ini melok mematuhi aturan lalu lintas dan jugo mastike kesehatan kendaraan yang kito bawa . Sebaiknyo memang sering ngeserpis kendaraan kito baik itu kendaraan pribadinmauoun bus umum atau bus pariwisato. Keselamatan di jalanan itu lebih penting, jadi ayo luangkelah waktu untuk ngecek kendaraan secaro berkala biar kendaraan dak ngalami rem blong saat dijalanan dan biso nguranginangko kecelakaan lalu lintas.


Kasian amen denger cerito bunda corla yang idup dewekan di Jerman. Walaupun gaji disano besak, sebenernyo dio lengen tinggal di indonesia bae bair deket smo keluargo besak dio. Dia cerito pertamo kali dio ke eropa itu waktu krisis moneter, kakak dio yang lanang meninggal dunio kareno sakit, trus ninggalke bini samo anaknyk di titipke ke bunda corla. Berhubung meamng bunda corla ngatek anak ngatekaki pulo. Akhernyo bunda corla jadi tulang lunggung untuk ipar samo ponakannyo itu. Akhernyo dio melanglang buano di eropa smaoe akhernyo sekarang begawe di Mcd Jerman. Mangkonyo buat kamu yang ngebenci dio jangan terlalu nian, dio tuh aksian idupnyo. Dio cuma pengen nyari kebahagaianan lewat livenyo. Lebih baik kamu amen lagi nonton dik live kamu smeangati dio. Apolagi dio galak nganggep penonton itu anak anaknyo, itu sakeng dio ngeraso sedih dan kesepian di jerman.


Kiat kiat aku waktu aku melik seleksi PMDK trus lolos masuk perguruan tinggi. Aku bersyukur dan seneng biso lolos ditahap, tapi aku punyo trik khusus buat ini. Pas aku dikelas 3 SMA akau sudah cari info tentang makmano syarat melok seleksi PMDK? ngapo aku lengen melok ini ? kareno saingan disini dak begitu banyak cuma murid-murid berprestasi dari tiap sekolah. Dan idak seluruh sekolah yang daper undangan untuk melok seeksi ini, tapi cuma sekolah yang punyo kualitas bagus. Jadi kebetulan sekolahku biaso dapet undnagan PMDK, nah aku tjnggal usahake nilai rapot aku di ranking 3 teratas dan punyo kelebihan non akademik. Jadi pas pilih universitas jugo aku sengajo pilih yang dak katek murid laen disekolah aku yang milih universitas itu. Trus aku jugo pilih jurusan yang memang aku senengi dan jarnag diambek samo budak laen. Kebetulan waktu itu aku pilih Universitas Negeri Jakarta jurusan Pendidikan Seni Musik. Aku jugo lah ngumpulke beberapo piagam penghargaan yang aku dapet pas aku Lomba nyanyi dulu dan terakher jangan lupo banyak bedoa supayo direstui oleh Allah SWT. Nah akhernyo aku keterimo di sano lewat Jalur PMDK. Alhamdulillah aku ucapke kareno aku bersyukur nian samo Allah udah ngasih kesempatan untuk aku.


Banyak kecelakan kendaraan bemootr entah itu motor, mobil, s atu truk yang disebabke kareno remnyo blong. Nah jangan khawatir buat kamu yang baru bae biso ngemidike kendaraan bemootr, ado tips khusus untuk ngehindari kecelkaan kalo sewaktu waktu kau ngalami kejadian rem blong pas lagi bekendaro dijalanan. Yang pertamo jangan panik amen kamu tau ado yang aneh samo rem kamu, Turunke bae gigi secaro betahap. Abes tu pakelah rem tangan buat ngebantu ngeberentike kendaraan. Perhatike jugo mesin jangan sampai mati, Kaki jugo jangan sampek nginjak pedal gas. Kalo masih dak biso berenti guncangkan pedal rem, dan langkah terakher amen masih dak berenti jugo harus bantingke setir ketempat yang aman, benturke kendataan ke daerah yang dak bebahayo.


Ngapolah masih banyak uwong yang nilai uwong lewat penampilan fisiknyo bae ? Menurut aku di Indonesia ini amen kito dak punyo penampilan fisik yang menarik agak susah besosialisasi. Bahkan wong Indonesia seneng nian ngelakuke " body shaming " alias ngejelek jeleke wong dengan bawa bawa bentuk badannyo. Pastilah amen ado wong yang ngatoi bentuk badan kito atau ngatoi rai kito, siapo yang dak naik pitam. Pasti kito ngeraso marah samo wong itu, tapi menurut aku wong mak itu sebenenyo dicueki bae. Mungkin dio maennyo kurang jauh, jd standar kecantikanyo itu berpatok samo yang ado di Indonesia bae. Mungkin dio dak ngerti amen di Negaro lain wong banyak yang pengen punyo kulita gelap sampek dibikin digelap gelapke warno kulitnyo.


Keberuntungan memang pacak tejadi samo siapo bae, dimano bae dan kapan bae. keberuntungan itu dewek jugo tegantung samo uwong yang nganggep amen hal tersebut kebetulan atau memang lah jadi takdirnyo dio. ado beberapo uwong yang dianggep uwong paleng beruntung di dunio . dikarnoke beberapo uwong ini punyo atau nemuke sesuatu yang istimewa dan dak segalo uwong punyo. Mecak Jeff Bidelman, lanang ini abis beli rumah tuo yang lah dka dihuni selamo 20 tahun. Tapi pas lagi bersih bersih dak disangko dio nemuke tumpukan koin emas dirumah tuo itu yang amen di rupiahke sekitar 200 juta rupiah. Memang keberuntungan uwong dak biso ditebak.


Ngejingok wong yang muntah memang bikin jijik dan timbul raso dak lemak. Raso mual dan raso dak enak dalem perut yang nyebabke mereka jadi muntahke isi perutnyo.  Gerakan-gerakan yang dak tekendali samo suaro suaro yang idak nyenengke yang muncul pas wong lagi muntah ngebuat uwong yang ngejingok jugo jadi meraso dak nyaman dan jijik. Bau yang dak sedep samo bahan bahan yang dikeluarke selamo muntah jugo ngebuat wong jijik nian dan dak pengen deket-deket. Walopun muntah biasonyo memang merupoke reaksi alami dan biso bae tejadi samo siapo bae, tapi amen tejingok wong muntah memang bikin jijik, mual dan melok jadi dak lemak pulo.


Pernah denger amen karma itu nyato adonyo? Dalam agama Islam kito dilarang untuk ngelawan samo uwong tuo kito terutama samo mamak kito yang ngelaherke kito trus ngebesakke kito dr kecik nyampe besak. Dulu Waktu masih mudo rasonyo tingam nian amen dimarahi uwong tuo. Apolagi dulu kadnag ngeraso wong tuo kito sok tau, aku dulu mak itu sering nian ngelawan wong tuo aku. Aku ngeraso amen aku ni lebih pinter dari wong tuo aku. Kareno aku sekolah trus wong tuo aku cuma petani biasonbae dka pernha sekolah malahan. Tapi ternyato aku baru ngerasoke sekarang amen hal macem itu salah. Memang bener apo yang dikatoke dalam agama tuh kito dak boleh ngelawan kato uwong tuo apolagi amen wong tuo kito ngatahke ke jalan yang bener. Kecuali amen wong tuo kito tuh ngarahk eke jalan yang dak bener beda cerito. Nah aku sekarnag baru ngerasoke jadi uwong tuo dengan anak gadis samo bujang. Saro nian ngasih taunyo, saro nian nak ngarahke mereka ke jalan yang bener. Aku jaid nyesel nian dulu aku belaku smao ke uwong tuo aku, tapi wong tuo aku sekatnag lah meninggal galo jadi dak biso lagi aku nak mintak maap. Bener ujinyo amen kito buat sesuatu yang dak baek, perbuatan itu pacak balek lagi ke kito. Ini pengalaman dari diri aku dewk, mangkonyo aku pacak ngomong mak ini.


Dalam dunio begawe memang dak banyak uwong yang beruntyng biso dapet tempat begawe yang lingkungannyo positip. Kebanyakan lingkungan begawe yang ado persaingan dak sehat antara sesamo pegawai bahkan kawan dewek. Iming iming promosi samo naik jabatan yang bikin uwong jadi semangat buat ngerjoke proyek bukan bae bikin semangat tapi jugo semangat untuk nyikut kawan dewek dengan caro caro kotor. Banyak uwong uwong egois demi sebuah jabatan, aku bukan tipe uwong mak itu tapi lingkungan sekitarku punyo pandangan mak itu. Aku dulu merupoke wong yang tulis dna ramah pas pertamo begawe, tapi lingkungan aku yang ngubah aku jadi lebih tegas samo agak ketus . Kareno aku pernah ngeraso disikut kawan dewek, gawean aku diserobot dan diakui samo dio. Bukan marah lagi, aku sampe jadi trauma dan punyo sifat keras sekarang.


Perburuan harto karun ternyato masih tejadi nyampek di era sekarang ini. Ini tejadi di daerah Palembang di bawah sungai Musi. Memang menurut legenda dulu di sungai musi itu pernah ado kapal pengangkut harto bendo seserahan rajo yang nak nikahi putri dari pulau kemarau. Nah pas diperjalanan kapalnyo ternyato tenggelem besamo harto benda berharga yang nak diserahke ke calon mempelai betinonyo. Nah kareno dari cerito rakyat ini lah ditambah sekitar tahun 2006 ditemuke arco dari perunggu yang  berasal dari jaman kerajaan majapahit. Menurut aku kejadian inilah yang ngebuat kaget wargo lokal dan akhernyo ngedorong banyaknyo uwong yang masih berburu banyak harto karun yang ado didalam sungai musi. Kareno nilai jual harto karun tesebut jugo nyampe miliyaran rupiah.￼


Kisah Guru inspiratip dari Jawo Tengah yang dapet penghargaan dari Gubernur Jawo Tengah. Atas usaho samo kerjo kerasnyo selamo ini, Bu guru Aprilia yang ngajar di SMK Negeri 1 Bansari, Temanggung, Jawo Tengah, akhirnyo nerimo penghargaan piagam emas langsung dari bapak gubernur jawo tengah Ganjar Pranowo. Pas kami temui disekolah, Bu Aprilia nampak seneng dna semangat ngejelaske inisiatip dio yang akhernyo bikin aplikasi belajar utuk murid muridnyo dari jarak jauh tanpo tatap muko. " Aplikasinyo sebenernyo macak di pake banyak uwong yang make mobile exam, nulisnyk di microsoft word. Waktu itu aku kepikiran make aplikasi pembelajaran jarak jauh sebelum pandemi covid 19 datang, cumak waktu itu masih maso coba coba dipake pas diluar jam pelajaran " mak itu ujinyo bu aprillia.


Satpol PP merupoke perangkat daerah yang tugas dan fungsinyo berhubungan samo pelayanan dasar masalah ketertipan umum, ketentraman, dan lerlindungan masyarakat. Memang sering kito jumpai amen sarpol pp sering ngelakuke razia untuk pedagang kakai limo. Memang tugasnyolah untuk ngejago ketertipan jalanan, kareno memang semestinyo trotoar itu buat pejalan kaki buakan untuk ngebuka warung jualan. Tapi beberapo hari yang lalu tejadinkeributan antara emak emak yang bejualan di kaki limo samo petugas satpol pp yang lagi betugas dijalan. Kejadian itu tejadi saat satpol pp lagi ngerazia jalan Berdikari, Rawa Badak Utara, Koja Jakarta Utara. Waktu itu memang banyak pedagang kaki lima yang merupoke emak emak, emak emak ini dak terimo dipindahke dagangannyo samo satpol pp. Emak emak ini marah marah ke petugas satpol pp padahal mereka yang ngelanggar hukum.


Aku tipe uwong yang selalu punyo pikiran yang banyak tapi dak pernah ngelakuke tindakan, jadi cuma banyak mikir bae tapi dak jadi dilaksanoke. Sebabnyo aku sering mikir takut salah ngomong atau takut salah ngambek keputusan. Bahkan amen aku ado dikelompok tertentu aku lebih banyak diem daripado ngomkng, kerno aku takut omongan aku salah trus nyakiti lawan ngomong aku. Tapi walaupun diem aku jugo amsih ngeraso dak lemak, kerno aku mikir takutnyo dio nyanglo aku dka tetarek samo apo yang dio ceritoke. Pokoknyo aku selalu mikir amen apo yang aku  buat ini biso bae jadi salah dimato uwong lain. Aku takut nian amen aku buat salah ke uwong lain, aku wongnyo ngeraso dak lemakan.


Ado kawan aku pinyo cerito masonkecik dio yang sedih nian katonyo. Jadi dio punyo bapak galak ngebuki, bukan dio bae yang digebuki, mamaknyo samoa dek adeknyo jugo galak jadi korban kemarahan bapaknyo. Dio cerito pas masih kecik dio serimg nian njingok bapaknyo marah marah, padahal kadangan cumak hal sepele bae bapaknyo biso marah mecak monster. hal itu lah yang bikin kawan aku ini dak pulo percayo samo lanang. Ngomong ngomkng kawan aku ni betino yamg dak pernah punyo pacar, seumur idup dio jomblo terus, padahal mukomyo cantik. Tapi amen ditanyo ngapo dak nyari cowok, pasti dio jawab takut kejadian dio kecik geumang lagi.


Tejebak di kemacetan seringkali ngebuat uwong yang lagi bawak mobil ngeraos emosi dan panik yang akhernyo marah marah. Marah marah dak bagus buat kesehatan, apolagi marahnyo pas lagi bawak mobil, yang ditakutke biso jadi ngebuyarke konsentrasi pas lagi nyetir dijalanan. Jangan panik, atau sampek marah marah amen lagi keno macet. Kareno macet itu bukan maslaah yang besak bian yang biso bikin hidup kito berakher. Santai bae amen tejebak dikemacetan, jangan panik atau marah. Kendalike pikiran kito biar tetep fokus samo jalanan didepan. Jangan bepikir negatip, amen memang jadi telat garo garo macet, bisondijelaske ke uwong yang nunggu kito kalo memang macet dijalanan dan adak ngatek solusi laen. Tetep tenang abe kareno keselamatan kito dijalan lebih penting daripado ngejer biar dak telat dateng ke tempat tujuan.


Perasaan amen kito dilakuke dak adil samo wong lain biasonyo bikin kito marah, sedih dan kecewa. Tapi tekadang pernah dak kito betanyo dalam diri kito amen sebenrnyo biso jadi bukan kito diperlakuke dak adil, tapi cuma kitonyo bae yang terlalu sensitip samo setiap perbuatan dan perkatoan wong laen. Saat kito marah kareno kito ngeraso diperlakuke dak adil, sebaeknyo redam dulu emosi. Marilah kito cubo bepikir jernih buat introspeksi diri kito, mungkin bae kito yang ngelakuke salah jadinyo banyak uwong yang dak seneng samo kito dan kitonyo ngeraso diperlakuke dak adil. Tapi amen masih belikir wong dak adil samo kito, kito biso cberdoa ke Allah SWT untuk cepet bikin kito ngelupoke amatah yang ado didalam diri kito. Selain itu cubolah jugo belajar memaafke wong lain, biar biso tenanv pikiran kito. Percayolah segalo sesuatu yang terjadi di dunia ini buruk apo baik semuanyo kareno kehendak Allah SWT dan jugo hasil dari perbuatan kito dewek.


Setlah aku melok Bimbingan belajar untuk mempersiapke ujian SBMPTN taun ini aku jadi ngerti dikit caro caro biar biso lolos ujian SBMPTN. Taun lalu aku gagal apdahal aku belajar mati matian, tapi memnag aku belajar dewek. Tapi sekarnag aku pake Bimbingan Belajar untuk persiapan SBMPTN. Ternyato penenntuan jurusan sesuai passing grade samo peringkat kampus menentuke kito gagal atau idaknyo lolos SBMPTN. Trus tuh kito jugo harus ngusahoke tigo pilihan jurusan yang samo walaupun kampusnyo beda beda. Dan ternyato soal di SBMPTN itu punyo poin berbeda, tergantung dari kesulitannyo. Semakin sulit soalnyo semakin besak poinnyo. Tapi daripado makan waktu lebih baik cari soal yang kamu biso mudah ngejawabnyo dulu, baru ngaweke soal soal yang kerasos aro.


Duso pasti dilakuke oleh seluruh umat di dunio ini. Duso memnag dak pernah telepas dari manusio. Tapi apo yang ngebedake wong yang imannyo kuat smao uwong yang imannyo lemah. Uwong yang punyo iman tinggi pasti bakal takut untuk ngelakuke duso. Dio pasti selalu inget amen tuhan walaupun dak biso kito liat tapi Allah SWT merupoke maha melihat. Allah SWT pasti ngawasi segalo kegiatan umat dna ciptaanyo. Hal ini lah yang bikin wong beiman dak berani ngelkauke perbuatan duso. Tapi bukan berarti mereka dka beduso, walupun mereka takut buat ngelakuke duso tapi tetep mereka manusio biso yang dak luput dari perbuatan duso. Cuma mereka punyo kontrol untuk menghindari perbuatan duso sampu mereka.


Amen rombongan PNS terimo surat SK, pstilah bank langsung penuh samo PNS baru yang gadaike SK untuk nyicil rumah, nyicil mobil, nyicil yang laen laen. Amen menurut aku daripado mereka mak itu, malah agek pening kebelakangnyo mending mereka nabung bae di reksadana atau nabung saham sekalian. Gek amen sewaktu waktu pengen beli rumah duit yang kito tabung tadi inshaallah udah ado bungonyo. Daripado beli dengan kredit, makmano amen ditengah jalan ado masalah walaupun ujinyo amen jadi PNS idak mungkin ngerasoke PHK, tetep bae masa depan dak biso diprediksi. Sekaramg lah banyak aplikasi terpercayo untuk nabung saham atau reksadana. Gampang dicaerke pulo dan biso diliat di aplikasi pergerakan untung ruginyo.


Ngejingok muntahan merupoke hal yang menjijikan buat beberapo sebagian uwong. Ini dikernoke oleh bentuk munthan yang campur aduk dak bebentuk, banyak lendir mecak tai teksturnyo, belom lagi bau asemnyo yang menyengat kerno isnyo makanan yang sudah tecerno oleh lambung. Selaen itu pulo muntahan itu biso jadi alasan penyebaran penyakit, dan hal itu bikin uwong makin jijik samo muntah. Ngeraso jijik smao muntahan sebenrnyo normal bae dialami samo tubuh kito .Hal itu jugo gunonyo untuk ngehindari paparan zat zat bebahayo yang mungkin biso nyebabke penyakit. Oleh kerno itu amen ado wong jijik jingok munthana biso jadi itu pertahanan alami dari tubuh kito. Tapi menurut aku, perasaan jijik idak boleh ajdi bikin kito dak galak ngebantu uwong yang mungkin lagi susah kerno lagi muntah. Kito biso ngebantu uwong yang lagi muntah dna ngebantu ngebersihke muntahan, biso jugo manggil petugas kesehatan.


Siapo yang dak kesel dna marah amen lagi ngantri trus tibo tibo antriannyo diserobot. Nah sering nin kito temui kasus nyerobot antrian ini di Indonesia. Banyak nian pulo video viral tentang uwong yang maaih galak nyerobot antrian uwong laen. Memang pado dasarnyo Budayo Antri di Indonesia ini masih kurang kesadarannyo dari wargo negaro kito. Budayo antri di Indonesia ini masih jadi maslah serius yang belum ado solusinyo. Walaupun tedenger sepele masalah antrian ini, namun kenyataanyo masih banyak wong yang dak biso ngantri. Sebagai contoh kasus bagi bagi sembako yang malah makan korban meninggal, kareno budayo antri di Indonesia memang belom banyak diterapke samo wargo kito